stanford-oval/wikipedia huggingface dataset:
Martin Bryant
Seuraukset

Bryantin tekojen jälkeen Australia sääti maailman tiukimmat aselait. Puoliautomaattiaseet kiellettiin kokonaan. 20 vuoden aikana viranomaisten haltuun tuli yli miljoona asetta, ja aseita omistavien kotitalouksien määrä puolittui. Aseilla tehdyt veriteot vähenivät Australiassa 20 vuodessa 72 prosentilla, 0,54 teosta sataatuhatta asukasta kohden 0,15 tekoon sataatuhatta asukasta kohden. Vuonna 2014 Australiassa tilastoitiin 238 murhaa, ja niistä vain 38 tehtiin ampuma-aseilla.
Kuolonuhrit

Tiedossa olevat kuolonuhrit.
David ja Noelene Martin:
David Martin, 72
Noelene Martin, 69
Historiallisen nähtävyyden verilöyly:
Broad Arrow Cafe -ammuskelut:
Moh Yee Ng, 48
Sou Leng Chung, 32
Kate Scott, 21
Anthony Nightingale, 48
Kevin Sharp, 68
Walter Bennett, 66
Raymond Sharp, 67
Andrew Mills, 49
Tony Kistan, 51
Sarah Loughton, 15
Mervyn Howard, 55
Mary Howard, 57 (Merwyn Howardin vaimo)
Lahjakaupan ammuskelut:
Nicole Burgess, 17
Elizabeth Howard, 26
Dennis Lever, 53
Gwen Neander, 67
Jason Winter, 29
Ronald Jary, 71
Peter Nash, 32
Pauline Masters, 49
Parkkipaikan ammuskelut:
Royce Thompson, 59
Winifred Aplin, 58
Janette Quin, 50
Elva Gaylard, 48
Kojun ammuskelut:
Micacin perhe:
Nanette Micac, 36
Madeline Micac, 3
Alannah Micac, 6
Autokaappaus:
Robert Salzmann, 58
Russell Pollard, 72
Mary Rose Nixon, 60
Helene Salzmann, 50 (Robert Salzmannin vaimo)
Palveluaseman ammuskelut:
Zoe Hall, 28
Glenn Pears, 35 (kaapattiin ja pidettiin vankina; ammuttiin myöhemmin eri sijainnissa)
Sámi eatnan duoddariid

| Sámi eatnan duoddariid Nils-Aslak Valkeapää |
| --- | --- | --- |

Studioalbumin tiedot
 Äänitetty : 1978, IR studio, Helsinki
 Julkaistu: 1978
 Formaatti: LP
 Tuottaja(t): Paroni Paakkunainen
 Tyylilaji: joiku, folk
 Levy-yhtiö: Indigenous Records (IRLP-1)
Nils-Aslak Valkeapään muut julkaisut
| Duvva, Áilen Niga elle ja Aillohas 1976 | Sámi eatnan duoddariid 1978 | Sápmi, vuoi Sápmi! 1982 |
Sámi eatnan duoddariid on saamelaisen Nils-Aslak Valkeapään albumi vuodelta 1978.
Kappaleet

Kaikki kappaleet säv. Áillohaš.
Kappaleet > A-puoli

Sami Eatnan Duoddariid – 9.12
Elle-Marja – 5.32
Juhan – 6.00
Kappaleet > B-puoli

Aillohas – 11.01
Mánga, Mánga – 7.55
Muusikot

Markku Lievonen – basso
Reiska Laine – rummut, lyömäsoittimet
Leo Gauriloff – sähkökitara
Esa Kotilainen – kosketinsoittimet, syntetisaattori
Ari Valtonen – lyömäsoittimet
Tim Ferchen – lyömäsoittimet "Elle-Marja" ja "Juhan"
Paroni Paakkunainen – piccolohuilu, altto- ja intiaanihuilu, baritoni-, sopraano- ja tenorisaksofoni, bassoklarinetti, lyömäsoittimet
Aiheesta muualla

Sámi eatnan duoddariid discogs.com -sivustolla
Albumi Fono.fi:in tietokannassa
Karl Konrad Meinander

Karl Konrad "Konni" Meinander (9. huhtikuuta 1872 Helsinki – 27. maaliskuuta 1933 Helsinki) oli suomalainen taidehistorioitsija ja museomies. Hän tutki Suomen taidetta ja taideteollisuutta keskiajalla sekä muotokuvataidetta.
Meinanderin vanhemmat olivat varatuomari, kunnallisneuvosmies Konrad Meinander (1842–1884) ja Sally Maria o.s. Meinander. Hän pääsi ylioppilaaksi 1890 Helsingin ruotsalaisesta normaalilyseosta ja valmistui Helsingin yliopistosta filosofian kandidaatiksi 1894, filosofian maisteriksi 1897, filosofian lisensiaatiksi 1909 ja filosofian tohtoriksi 1914.
Rauman Pyhän Ristin kirkon pohjakaava K. K. Meinanderin kirjasta 1908.
Meinander oli 1912 mukana perustamassa Helsingin kaupunginmuseota, jonka intendenttinä toimi. Hän oli myös Kansallismuseon historiallisen osaston intendentti vuosina 1912-1933. Hän tuli Kansallismuseon palvelukseen vuonna 1900. Meinander toimitti Suomen Museo - Finskt Museum-julkaisua ja hän julkaisi muun muassa teoksen Suomen keskiajan puuveistoksista ja Suomen muotokuvaston vanhimmista ajoista vuoteen 1840 saakka. Meinander oli historiallisten sotalippujen, aseitten ja varustusten asiantuntija.
Meinander oli naimisissa vuodesta 1914 Martha Hedvig Beata Schaumanin kanssa.
Julkaisuja

Antellska samlingarna : personkatalog öfver Wadströmska samlingen af svenska och finska porträtt 1901.
Luettelo kulttuurihistoriallisista kokoelmista Hakasalmen huvilassa, v. 1906. 1906.
Kulturhistoriska bilder / utgifna på föranstaltande af bestyrelsen för Åbo stads historiska museum toim. K. K. Meinander, 1906-1912
Katalog öfver de Kulturhistoriska samlingarna på Villan Hagasund : upprättad år 1906. 1906.
Turun kaupungin historiallinen museo. I v. / [toim. K. K. Meinander]. 1906
Medeltida altarskåp och träsniderier i Finlands kyrkor. 1908.
Finlands kyrkor. 1, Nykyrko och Nystad och Juhani Rinne. 1912.
Hattula gamla kyrka / J. Rinne ; K. K. Meinander. 1912.
Hattulan vanha kirkko / Juhani Rinne ja K. K. Meinander. 1912.
Finska fälttecken, bevarade i Finland. 1912.
Vägvisare i historiska avdelningen / av K. K. Meinander. 1916.
Opas historiallisella osastolla. 3. [i.e. 2.] p. 1916. 3. korjattu ja lisätty p. 1917.7. p. 1924.
Vägledning i historiska avdelningen / av K. K. Meinander. 2. uppl. 1916.
Valtion historiallinen museo : opas historiallisella osastolla. 1916. 3. korjattu ja lisätty p. 1917.
Finlands nationalmuseum. 1917.
Ukazatel' istoričeskago otdělenìâ / [... sostavleny K. K. Mejnanderom ... Ûhani Rinne] ; Nacìonal'nyj muzej Finlândìi. 880-02 3., ispravlennoe i dopolnennoe izdanìe. 1917
Kort vägledning i historiska avdelningen. [4. uppl.]. 1921.
1600-talets konst i Finland, 1924.
Vanhoja huonekaluja : huonekalutaide ja huonekalutyylit kautta aikojen / Gustaf Munthe ; tekijän luvin suomentanut L. Wennervirta ; Suomea koskevan luvun kirjoittanut K. K. Meinander. 1928.
Monuments médiévaux de l'art finlandais / par Juhani Rinne et K. K. Meinander. 1930
Restauration de la cathédrale de Turku (Åbo) / par Juhani Rinne. Œuvres d'art flamand du moyen-âge en Finlande / par K. K. Meinander. 1930
Finlands kyrkor. 2, Letala / utg. av K. K. Meinander och Juhani Rinne ; av A. W. Rancken. 1930.
Porträtt i Finland före 1840-talet. 1. 1931.
Neutronitähti

Neutronitähden valkealla merkitty kuori on kiinteää ainetta ja sinisellä merkitty ydin koostunee raskaasta supranesteestä.
Nimeäminen · Luokittelu
Kehitys · HR-kaavio · Nukleosynteesi

Tähtijärjestelmä · Eksoplaneetta

Luettelot tähdistä
Synty ja kehitys
Synty · Prototähti · Esipääsarja · Pääsarja
Horisontaalihaara · Asymptoottihaara
Esiplanetaarinen sumu · Planetaarinen sumu
Wolfin–Rayetin tähti · Valesupernova
Supernova · Hypernova
Luminositeettiluokitus
Alikääpiö · Kääpiö (Punainen · Keltainen · Sininen)
Alijättiläinen · Jättiläinen (Punainen · Sininen)
Kirkas jättiläinen · Ylijättiläinen (Punainen · Sininen)
Hyperjättiläinen
Spektriluokitus
O · B · A · F · G · K · M
Bariumtähti · Hiilitähti · Teknetiumtähti
Jäänteet
Valkoinen kääpiö · Musta kääpiö · Heliumplaneetta
Neutronitähti (Pulsari · Magnetar) · Musta aukko
Nukleosynteesi
Alfareaktio · Kolmialfareaktio · Heliumleimahdus
Hiilisykli · Hiilen fuusio · Neutronisieppaus · Nova
Yleiset ominaisuudet
Ikä · Magnitudi · Metallisuus · Luminositeetti
Aiheeseen liittyvää
Ruskea kääpiö · Ruskea alikääpiö · Planeetta
Tähtijoukko (Avoin · Pallomainen) · Tähdistö
Auringon ominaisuudet
n
k
Neutronitähti on painovoiman vaikutuksesta kokoon luhistunut tähti, joka koostuu pääasiassa neutroneista. Neutronitähtien läpimitta on yleensä muutamien kymmenien kilometrien luokkaa ja massan alaraja 1,4 Auringon massaa. Mikäli massa on tätä pienempi, tähdestä tulee valkoinen kääpiö. Massan ylärajaa ei tiedetä kovin tarkkaan, mutta sen uskotaan olevan korkeintaan 2–3 Auringon massaa. Tätä suurempimassainen tähti luhistuisi mustaksi aukoksi tai teoreettiseksi kvarkkitähdeksi.
Neutronitähden sisältämä aine on erittäin tiheää: teelusikallinen neutronitähteä painaisi Maan pinnalla kuusi miljardia tonnia. Neutronitähden tiheys selittää sen suuren painovoiman, joka on 2×1011 – 3×1012 kertaa suurempi kuin Maan. Suuri painovoima aiheuttaa neutronitähden suuren pakonopeuden, noin 150 000 kilometriä sekunnissa (eli noin puolet valonnopeudesta). Neutronitähden painovoimakenttää kuvaa se, jos jokin kappale pudotettaisiin siellä 1 metrin korkeudesta, se ehtisi saavuttaa pintaan osuessaan 2 000 km/s nopeuden.
Muotoutuminen

Neutronitähti syntyy raskaan tähden kuollessa, kehityksen loppuvaiheissa, kun tähden ydin romahtaa kokoon ja tähden kuorikerrokset sinkoutuvat avaruuteen muodostaen tähden ympärille nopeasti laajenevan räjähdyspilven. Tähden kuolintapahtuma on havaittavissa laajalle maailmankaikkeuteen supernovana.
Tähtien loppuvaiheessa esiintyy normaalisti urca-prosessi, jossa vapautuu runsaasti neutriinoja. Se tapahtuu kahdessa vaiheessa: ensin jokin atomiydin kaappaa elektronin ja vapauttaa samalla neutriinon, sitten se vapauttaa elektronin ja lähettää samalla antineutriinon:
Loppuun saakka tapahtuessaan prosessi ei siis muuta tähden koostumusta. Jos kuitenkin elektronikaasu on degeneroitunutta, uusia elektroneja ei voi muodostua vaan Paulin kieltosäännön vuoksi prosessin jälkimmäinen vaihe estyy. Tämän vuoksi ytimien protonit muuttuvat vähitellen lähes kaikki neutroneiksi. Samalla ytimien sidosenergia pienenee ja neutronit alkavat irrota ytimistä, kunnes tiheyden ollessa noin 1017 kg/m3 ei enää esiinny atomiytimiä vaan pelkkiä neutroneja.
Neutronitähdet havaitaan pulsareina, jotka pyörivät nopeasti ja joiden pyörähdysaika on tyypillisesti muutamia sekunteja. Joissakin tapauksissa (nuorimmissa pulsareissa) pyörähdysaika voi olla vain muutamia millisekunteja. Tällaista pulsaria kutsutaan millisekuntipulsariksi.
Rakenne

Neutronitähdillä uskotaan olevan muutaman senttimetrin paksuinen ”kaasukehä”, jonka tiheys vastaa Maapallolla esiintyvää rautaa. Kaasukehä muodostuu raskaista atomeista. Neutronitähden kiinteä ja tiheä kuori koostuu atomiytimistä ja elektroneista muodostavasta hilasta, ja kuoren paksuus on muutama kilometri. Kuoren alla on ydin. Röntgenastronomian havainnot viittaavat siihen, että ydin koostuu erittäin hyvin sähköä johtavasta neutronimassasta eli niin sanotusta supranesteestä, joka on täysin kitkatonta. Siinä saattaa olla neutronien lisäksi pioneita ja kaoneita.
Rakenne > Magneettikenttä

Neutronitähdet muodostavat yleensä ympärilleen voimakkaan magneettikentän, joka aiheutuu tähden erittäin nopeasta pyörimisestä. Tällaisen magneettikentän voimakkuus saattaa suurimmillaan olla ehkä jopa 100 gigateslaa.
Magneettikenttä hidastaa pikkuhiljaa tähden pyörimistä, mistä tähtitieteilijät voivat laskea neutronitähden iän. Mitatut hidastumisnopeudet ovat väliltä 10−10 ja 10−21 sekuntia yhtä kierrosta kohti, mikä tarkoittaa sitä, että neutronitähti joka nyt pyörii kierroksen sekunnissa pyörii miljoonan vuoden päästä kierroksen 1,03 sekunnissa.
Kaksoistähdet

Osa neutronitähdistä on osana kaksoistähtijärjestelmää. Toinen komponentti voi olla tavallinen tähti, toinen neutronitähti, valkoinen kääpiö, tai jopa musta aukko. Neutronitähden voimakas painovoimakenttä imee materiaa toisesta tähdestä, ellei se ole musta aukko.
Lokakuussa 2017 julkistettiin tieto, että kahden neutronitähden törmäyksen aiheuttamia gravitaatioaaltoja on havaittu yhdessä valohavainnon kanssa. Ilmiö tapahtui noin 130 miljoonan valovuoden päässä Vesikäärmeen tähdistön galaksissa NGC 4993.
Aiheesta muualla

Kuvia tai muita tiedostoja aiheesta Neutronitähti Wikimedia Commonsissa
Gal Gadot

| Gal Gadot> גל גדות |
| --- | --- |
 Gal Gadot San Diegon Comic-Conissa 2017.
Henkilötiedot
Syntynyt: 30. huhtikuuta 1985 (ikä 39) Petah Tikva, Israel
Ammatti:  malli, näyttelijä, tuottaja
Puoliso:  Yaron Varsano (vih. 2008)
Lapset:  4
Näyttelijä
Aktiivisena:  2004–
Merkittävät roolit:  Hurjapäät-elokuvasarja   DC Extended Universe
Aiheesta muualla
Viralliset kotisivut
IMDb 
Elonet
AllMovie
Svensk Filmdatabas
Gal Gadot vuoden 2014 San Diegon Comic-Conissa.
Gal Gadot (hepr. ‏גל גדות‎, [ˈɡal ɡaˈdot]; s. 30. huhtikuuta 1985 Petah Tikva, Israel) on israelilainen näyttelijä, tuottaja ja malli sekä vuoden 2004 Miss Israel. Hänet tunnetaan Gisele Yasharin roolista kolmessa Hurja­päät-elo­kuvassa sekä Ihme­naisen roolista DC Extended Universen elo­kuvissa.
Yhdys­valtalainen Forbes-lehti on listannut Gadotin yhdeksi maailman parhaiten palkatuista nais­näyttelijöistä.
Tausta

Gadot syntyi Petah Tikvassa ja kasvoi sen naapuri­kaupungissa Rosh HaAyinissa, Israelissa. Hänen etu­nimensä tarkoittaa ”aaltoa” heprean kielellä ja sukunimi taas ”joen­törmiä” tai ”rantoja”. Gadotin perhe polveutuu polveutuu Keski- ja Itä-Euroopassa asuneista aškenasi­juutalaisista.
Gadot kruunattiin Miss Israeliksi vuonna 2004 ja hän edusti maataan saman vuoden Miss Universum -kilpailussa Ecuadorissa, muttei sijoittunut viiden­toista parhaan joukkoon. Missi­kilpailun jälkeen Gadot suoritti kaksivuotisen asepalveluksensa Israelin puolustus­voimissa. Sen jälkeen hän opiskeli lakia IDC Herzliyan yliopistossa.
Ura > Mallina

Gadot on toiminut mallina muun muassa Miss Sixtyn, Huawei-äly­puhelimen, Captain Morgan -rommin sekä Jaguarin mainos­kampanjoissa. Hän oli israelilaisen Castro-vaate­merkin vakio­malli vuosina 2008–2016, sekä Guccin Bamboo-haju­veden mainos­kasvo vuonna 2015. Lisäksi Gadot on esiintynyt useiden lehtien, kuten Cosmo­politanin, kannessa. Vuonna 2007 häntä kuvattiin Maxim-lehteen, jonka aiheena oli Israelin puolustusvoimien naiset. Gadot pääsi vuoden 2017 FHM-lehden ”Maailman 100 seksikkäintä naista” -listan kärkisijalle.
Gadot on ollut vuodesta 2018 kosmetiikkabrändi Revlonin ja urheilumerkki Reebokin keulakuva. Vuonna 2020 hänestä tuli pullovesiyhtiö Smartwaterin julkkisedustaja, korvaten Jennifer Anistonin, joka oli toiminut tehtävässä vuodesta 2008.
Ura > Näyttelijänä

Vuonna 2008 Gadot kutsuttiin koe-esiintymään elo­kuvan 007 Quantum of Solace Bond-tyttö Camille Montesin rooliin. Hän ei saanut osaa, mutta casting-ohjaaja antoi hänelle myöhemmin Gisele Yasharin roolin elo­kuvasta Fast & Furious. Gadot tuli tunnetuksi roolistaan kaikkiaan kolmessa Hurja­päät-elo­kuvassa: Fast & Furious, Fast & Furious 5 ja Fast & Furious 6. Hän teki roolinsa sijais­näyttelyn itse. Elo­kuvassa Furious 7 hän esiintyi pois leikatussa kohtauksessa. Gadot esiintyi myös sivu­rooleissa vuoden 2010 elo­kuvissa Date Night ja Knight & Day.
Joulu­kuussa 2013 Warner Bros. ilmoitti, että Gadot näyttelee Ihme­naisen roolin vuoden 2016 elo­kuvassa Batman v Superman: Dawn of Justice. Hän jatkoi samassa roolissa myös vuonna 2017 elo­kuvissa Wonder Woman ja Justice League ja vuonna 2020 elokuvassa Wonder Woman 1984. Kesällä 2017 uutisoitiin, että Libanonin talous­ministeriö haluaa kieltää Wonder Woman -elo­kuvan esittämisen, koska Gal Gadot on israelilainen. Libanon ja Israel ovat virallisesti sodassa ja Libanonissa on voimassa laki, joka kieltää israelilais­tuotteet sekä kontaktit israelilaisiin. Tapausta on kuumentanut se, että Israelin ja Gazan vuoden 2014 sodan aikana Gadot ilmaisi Facebookissa tukensa Israelin toimille Hamasia vastaan.
Vuonna 2018 Gadot esiintyi Maroon 5:n musiikki­videolla ”Girls Like You”. Samana vuonna hän oli Shank-hahmon äänenä elo­kuvassa Räyhä-Ralf valloittaa Internetin.
Ura > Tuottajana

Vuonna 2018 Gadotin ilmoitettiin toimivan yhtenä Wonder Woman 1984 -elo­kuvan tuottajista näyttelijä­roolinsa lisäksi. 2019 Gadot perusti miehensä Yaron Varsanon kanssa Pilot Wave -tuotanto­yhtiön. Hänen on tarkoitus toimia tuottajana ja esittää päärooli Hedy Lamarrista kertovassa minisarjassa sekä Irena Sendleristä kertovassa elokuvassa.
Yksityiselämä

Gal Gadot on naimisissa liikemies Yaron Varsanon kanssa. Paris­kunnalla on vuosina 2011, 2017, 2021 ja 2024 syntyneet tyttäret.
Aiheesta muualla

Kuvia tai muita tiedostoja aiheesta Gal Gadot Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gal Gadot
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Tšekki  Korea  Alankomaat  Puola 
Taiteenala:  MusicBrainz 
Henkilöt:  Deutsche Synchronkartei  Elonet  Yle 
Muut:  IdRef 
Käännös suomeksi
Mirva Kuivalainen

Mirva Kuivalainen (s. 7. lokakuuta 1977) on suomalainen näyttelijä.
Kuivalainen opiskeli Teatterikorkeakoulussa 1999–2003 ja valmistui teatteritaiteen maisteriksi. Hän on työskennellyt 2000-vuosikymmenellä Kuopion kaupunginteatterissa ja 2010-luvulla ensin Savonlinnan ja sitten Joensuun kaupunginteatterissa. Häntä on nähty myös Kouvolan Teatterissa, Teatteri Avoimissa Ovissa, musiikkiteatteri Kapsäkissä Helsingissä ja uudelleen myös Kuopiossa.
Kuivalainen näytteli Salatuissa elämissä Veera Puolakkaa vuosina 2007–2008 ja 2013. Hän on esiintynyt muutamissa muissakin televisiosarjoissa.
Kuivalainen työskentelee myös laillistettuna urheiluhierojana ja joogaohjaajana.
Aiheesta muualla

Mirva Kuivalainen Elonetissä.
Mirva Kuivalainen Internet Movie Databasessa. (englanniksi)
| --- | --- |
Auktoriteettitunnisteet: Henkilöt :  Elonet
Suuri yksinäinen

Suuri yksinäinen on Kimmo Pyykön alumiiniveistos vuodelta 1975. Teos kuvaa miestä, jolla on kotkan pää. Teosta pidetään myös Pyykön omakuvana. Suuri yksinäinen kuuluu Sara Hildenin taidemuseon kokoelmiin.
Aiheesta muualla

Suuri yksinäinen -teoksen kuva, www.galleriat.net (Arkistoitu – Internet Archive)
Suuri yksinäinen -teoksen kuva, STT info (Arkistoitu – Internet Archive)
Kirsi Salonen

Kirsi Leena Salonen (19. huhtikuuta 1972 Masku) on suomalainen filosofian ja oikeustieteen tohtori sekä keskiajan historian professori Bergenin yliopistossa. Aiemmin hän toimi yleisen historian professorina Turun yliopistossa. Hän on perehtynyt erityisesti oikeushistoriaan, kirkollisiin oikeuslähteisiin ja keskiaikaan. Salonen on myös Tampereen yliopiston yleisen historian dosentti.
Kahdessa väitöskirjassaan Salonen on tutkinut Vatikaanin arkistoja. Hän on myös työskennellyt tutkijana Vatikaanin salaisissa arkistoissa vuosina 2002–2003. Vuonna 2024 Salonen valittiin British Academyn jäseneksi.
Salosen puoliso on tanskalaissyntyinen historioitsija, professori Kurt Villads Jensen.
Teoksia

The Penitentiary as a Well of Grace in the Late Middle Ages. The Example of the Province of Uppsala 1448-1527.  (Akateeminen väitöskirja)  Tampere:  Tampereen yliopisto: Suomen tiedeakatemia, 2001.  ISBN 951-41-0890-6
Kirkollisen oikeudenkäytön päälähteillä. Sacra Romana Rotan toiminta ja sen oikeudellinen tausta myöhäiskeskiajalla ja uuden ajan alun taitteessa.  Helsinki:  Suomen kirkkohistoriallinen seura, 2012.
Christopher Tolkien

| Christopher Tolkien> Henkilötiedot |
| --- | --- |
Koko nimi:  Christopher John Reuel Tolkien
Syntynyt: 21. marraskuuta 1924 Leeds, Englanti
Kuollut: 15. tammikuuta 2020 (95 vuotta) Draguignan, Ranska
Vanhemmat:   J. R. R. Tolkien  Edith Tolkien 
Puoliso:   Faith Faulconbridge  (vih. 1951; ero. 1967)  Baillie Klass (vih. 1967) 
Lapset:  3, mukaan lukien Simon Tolkien
Kirjailija
Kirjallinen suuntaus: Inklings (käännä suomeksi) 
Aiheesta muualla
Löydä lisää kirjailijoitaKirjallisuuden teemasivulta
Christopher John Reuel Tolkien (21. marraskuuta 1924 Leeds, Englanti – 15. tammikuuta 2020 Draguignan, Ranska) oli keskiajan tutkija. Hän oli kirjailija J. R. R. Tolkienin nuorin poika. Hänet tunnetaan työstään isänsä keskeneräisten töiden loppuunsaattamisessa sekä tämän postuumien teosten toimitustyössä.
Elämä

Christopher Tolkien syntyi Leedsissä Isossa-Britanniassa. Hän on perheen kolmas ja nuorin poika. Hän opiskeli Oxfordin Dragon Schoolissa ja myöhemmin Oratory Schoolissa. Toisessa maailmansodassa hän palveli lentäjänä kuninkaallisissa ilmavoimissa, minkä jälkeen hän opiskeli englantia Oxfordin yliopistossa.
Christopher Tolkien oli jo vuosia kuulunut isänsä teosten ensimmäisiin arvioijiin. Lapsena hän kuunteli tarinoita Bilbo Reppulista ja myöhemmin teini-ikäisenä ja nuorena aikuisena antoi isälleen jonkin verran palautetta Tarusta sormusten herrasta sen monivuotisen kirjoitusprosessin aikana. Kirjan julkaisua silmällä pitäen hän tulkitsi ja korjasi isänsä välillä ristiriitaisiakin Keski-Maan karttoja.lähde? 1970-luvun lopulla hän piirsi pääkartan uudelleen korjatakseen sanamuotoja sekä joitain virheitä ja pois jääneitä yksityiskohtia.
Myöhemmin Christopher Tolkien seurasi isänsä jalanjälkiä siirtyessään luennoitsijaksi ja tuutoriksi Oxfordin New Collegeen, jossa hän vietti vuodet 1964–1975.
2000-luvun alussa Christopher Tolkien nousi otsikoihin, kun hänen väitettiin vastustaneen Peter Jacksonin ohjaamia elokuvaversioita Tarusta sormusten herrasta. Hän ilmoitti, että vaikka hän itse on sitä mieltä, että hänen isänsä työt eivät sovellu elokuvamateriaaliksi, hänellä ei kumminkaan ole mitään näitä elokuvantekijöitä vastaan.
Christopher Tolkien asui Ranskassa toisen vaimonsa Baillie Tolkienin kanssa. Baillie muokkasi J. R. R:ltä kesken jääneen teoksen Kirjeitä Joulupukilta julkaisukuntoon. Heillä on kaksi lasta. Christopher Tolkienin vanhin lapsi Simon Tolkien on asianajaja ja kirjailija.
Työt

J. R. R. Tolkien kirjoitti suuren määrän Keski-Maasta kertovaa materiaalia, jota ei julkaistu hänen elinaikanaan. Vaikka hän oli alkujaan aikonut julkaista Silmarillionin yhdessä teoksen Taru sormusten herrasta kanssa, se jäi kesken kirjailijan kuollessa vuonna 1973.
Christopher Tolkien otti urakakseen järjestää isänsä muistiinpanot, joita oli valtavasti. Osa niistä oli vain yksittäisiä puoli vuosisataa aiemmin kirjoitettuja pieniä lappusia.lähde? Suurin osa materiaalista oli käsin kirjoitettua.lähde? Useasti ensimmäinen versio oli puolittain pyyhitty pois, ja sen tilalle oli samalle paperille hahmoteltu uusi versio. Lisäksi hahmojen nimet muuttuivat versioiden välillä. Tehtävä oli vaikea ja aikaa vievä. Siitä oli ehkä mahdollista selviytyä vain jonkun, jolla oli ollut henkilökohtainen suhde kirjailijaan ja käsitys hänen tarinoidensa kehityskaaresta.kenen mukaan? Christopher Tolkien on myöntänyt joutuneensa muutaman kerran turvautumaan arvaukseen siinä, mitä hänen isänsä oli mahtanut tarkoittaa.lähde?
Guy Gavriel Kayn kanssa työtä tehnyt Tolkien sai Silmarillionin lopulta julkaisukuntoon, ja se ilmestyi 1977. Silmarillionin jälkeen vuonna 1980 ilmestyi Keskeneräisten tarujen kirja ja sen jälkeen 12-osainen The History of Middle-earth, joka julkaistiin osa kerrallaan 1983–1996.
Syyskuussa 2006 Christopher Tolkien ilmoitti hänen isänsä muistiinpanoihin pohjautuvan uuden teoksen julkaisusta. Hänen 30 vuotta työstämänsä Húrinin lasten tarina (The Children of Húrin) ilmestyi huhtikuussa 2007. Laaja eeppinen runoelma The Legend of Sigurd and Gudrún ilmestyi toukokuussa 2009.
Barbien perhe ja ystävät

Tässä artikkelissa esitellään Barbien perhe ja ystävät. Pian Barbie (Roberts) -nuken valmistuksen aloittamisen jälkeen Barbielle alettiin kehitellä ystäviä ja perhettä. Vuosien varrella tämä joukko on kasvanut varsin mittavaksi.
Barbien perhe > Sisarukset

Skipper Roberts (1964-2003)
Tutti Roberts (1966-71)
Todd Roberts (1966-68, 1991-94)
Stacie Roberts (1992-)
Shelly Roberts (1995)
Krissy Roberts (1999)
Barbien perhe > Serkut

Francie (1966-76)
Jazzie (1989-1993)